Die eerste tassie is oop! | Die Skryfbesigheid
KOM ONS SKRYF 'N NOVELLE: 30 JUNIE 2013 – 6 JULIE 2013
Skrywers vra nou al lank dat ons die BEGINNERSKURSUS met nog 'n kursus opvolg.
Die kursus, in die vorm van 'n werkswinkel, gaan vanaf 30 Junie 2013 – 6 Julie 2013 te Dwarskersbos aangebied word. Alhoewel ons op die eerste dag na teorie gaan kyk, sal die klem eerder op die praktiese skryf en terugvoer van geskrewe teks val.
Alle skrywers moet Sondag, 30 Junie 2012 tussen 15:00 – 17:00 registreer en inteken.
Dit is wenslik dat die skrywer met GEEN STORIELYN, gedagte, karakter en so meer, by die kursus opdaag nie. 'n Storielyn, karakters, tonele en handeling sal aan die begin van die werkswinkels ontwikkel word. Daar sal genoeg tyd gegun word vir navorsing, lees van mekaar se teks en die ontwikkeling van nuwe teks.
Koste vir die kursus is as volg:
Opsie 1 kos R5 000. Alle etes, verblyf, kursusfooi en -materiaal is by die prys ingesluit.
Opsie 2 kos R4 620. Alle etes (behalwe aandete) verblyf, kursusfooi en – materiaal is ingesluit.
Opsie 3 kos R 3 800. Alle etes, kurusfooi en – matreiaal is ingesluit, maar verblyf is uitgesluit.
Opsie 4 kos R 3 450. Alle etes (behalwe aandete), kurusfooi en – matreiaal is ingesluit, maar verblyf is uitgesluit.
Gewoonlik vereis ons dat 50% van die volle bedrag as deposito betaal moet word, maar ons het dit goed gedink om skrywers die geleentheid te gee om dit in paaiemente van R500/R600/R700/R800/R1000 af te betaal.
Reis- en verblyfkostes na en van Dwarskersbos is die skrywer se eie verantwoordelikheid. Sondagaand (wanneer die kursus begin) en Vrydagaand (wanneer die kursus ophou) gaan aandete in die Laaiplek Hotel genuttig word. Die etes is vir die skrywer se rekening. Sondagaand se ete is verpligtend. Koeverte word daar uitgedeel.
Slegs skrywers wat voorheen 'n skryfkursus by ons voltooi het, kan in Dwarskersbos saam kom novelle skryf. Anders moet 'n skrywer sy/haar bedrewendheid bewys. Beginners kan ongelukkig NIE toegelaat word NIE!
Beginners wat graag wil gaan, moet NOU met Trudy praat. Sy kan die aanlynkursus as deel van 'n pakket (met die novelle-kursus) teen 'n spotgoedkoop prys aanbied.
Rig navrae aan Marietjie. Haar e-posadres is: marietjie@pnskryf.co.za
Posted in: Algemeen ♦ Skryfskool ♦ Skryfwenke ♦ Uitspanplekke vir skrywers ♦ Werkswinkels
Tagged: atmosfeer,beelde,betekenis,dialoog,Humor,humoristiese kortverhale,karakterisering,kortverhaal,kortverhale,kreatiewe skryfkuns,kreatiewe vryheid,muse,NOVELLE,Petru-Nell Skryfbesigheid,PNSkryf,publikasie,publiseer,roman,Skryf,skryfskool,storielyn,tema,terugvoer oor skryfwerk,titels,tyd,werkswinkels